Забелешки и предлози по нацрт текстот за Законот за основно образование

Инклузивно образование

* Сметаме дека треба да се посвети многу внимание, анализи и во најмала рака пилотирање или опфатеност на неколку училишта како пробни училишта, со што би се имало по јасна слика околу начинот на инклузијата на ученици со попреченост и посебни образовни потреби, начинот на функционирањето на училишниот инклузивен тим, центрите за поддршка, образовниот асистент, личниот асистент и т.н.
* Сметаме дека особено е важно да се обезбеди соодветна инфраструктура во училиштата, како би можело непречено и квалитетно да се реализира наставната програма.
* Исто така, според нас неопходно е квалитетна подолготрајна едукација на наставниците, којшто ќе работат со оваа категорија на ученици.
* Секако, мораме и гласно да го поставиме нашето прашање во однос на евентуалниот вишок на работници (помошно-технички персонал и администрација), кој би бил предизвикан од затворањето на посебните училишта и нивното трансформирање во ресурсни центри.

Член 14 став 5

* Нејасно е, како би се спроведувала наставата во домашни услови или во здравствени установи, особено од 6-то до 9-то одделение, каде што наставниот план го реализираат повеќе наставници.

Член 32 став 3

* Нејасно е дали се 5 работни наставни часа или 5 работни саати? Како и да е, практично е невозможно да се организира и реализира плус 5 (часови или саати) од аспект на преоптеретеност на учениците со број на часови, просторен капацитет, голем број на наставници, работа со релативно исти ученици како за додатна така и за дополнителна настава.
* Ставањето на оваа одредба во закон е тешко спроведлива и претставува огромна можност за казни на наставниците и директорите.
* ПРЕДЛАГАМЕ: Овие часови да се реализираат по потреба, односно по проценка на наставникот кога, колку часа и со кого ќе ги реализира овие планирани активности.

Член 46 став 4

* Одлично законско решение, кое, меѓу другото, оди во насока на заштеда на енергенси во установата, како и намалување на трошоците за пат на вработените во училиштата.

Член 46 после став 6 да се дополни со став 7

* Воспитно – образовната работа во текот на учебната година може да се прекине и за време на штајк на вработените во училиштата.

Член 49 став 4

* Добар предлог, доколку постои можност, врз основа на издржани анализи, нашиот предлог би бил, од 18 до 28 ученици.

Член 49 став 12

* ПРЕДЛОГ: Да се дефинира максималниот број на ученици со попреченост во паралелка.

Член 74 став 1

* Дали можеби треба да дополни со образовен и личен асистент.

Член 82 став 5

* По ставот 5 на овој член, да се стави нов став 6 кој ќе гласи:

“Доколку потребата од работник на определено време не може да се обезбеди со превземање на работник со соодветно образование од друго јавно училиште во општината, а за градот Скопје од друго јавно училиште во општините во градот, во тој случај може да се побара превземање на работник со соодветна квалификација и од друга или соседна општина”.

Член 84 до 87

* Нејасно е дали терминот воспитувач се однесува на работните места за наставник или стручен соработник.

Член 99

* ЗАБЕЛЕШКА И ПРЕДЛОГ: Секое службено овластување, а особено чување на информации од доверлив карактер потребно е соодветно да се награди.

Член 105 став 3

* Предлагаме кандидатот за директор да има најмалку 10 години работен стаж во дејноста образование, како и соодветни работни резултати.

Член 105 став 6

* Овој се дополнува и после зборот “години” продолжува со зборовите “со можност за реизбор”

Член 110 став 2

* Во овој став зборот “три” се заменува со зборот “пет”.

Член 136 став 2

* Во овој став зборовите “а во согласност со родителот” се бришат.

Глава XVI-Прекршочни одредби

Во глава XVI-Прекршочни одредби да се избришат сите парични казни за наставниците и стручните соработници.